Podružnica Tržnice Zagreb

Datum: 24.06.2022.

 **ZAINTERESIRANIM**

 **GOSPODARSKIM SUBJEKTIMA**

**Poziv**

**na sudjelovanje u pripremi postupka javne nabave**

**s ciljem određivanja procijenjene vrijednosti i roka isporuke predmeta nabave**

Naručitelj Zagrebački holding d.o.o., podružnica Tržnice Zagreb priprema provedbu postupka javne nabave: IZRADA STUDIJE IZVEDIVOSTI I ISPLATIVOSTI GRADNJE LOGISTIČKO-DISTRIBUTIVNOG CENTRA ZA HRANU GRADA ZAGREBA

Sukladno članku 198. Zakona o javnoj nabavi (NN 120/16) Naručitelj s ciljem istraživanja tržišta **(„određivanje procijenjene vrijednosti i roka isporuke predmeta nabave)**, prije pokretanja postupka javne nabave za nabavu za izradu studije izvedivosti i isplativosti gradnje logističko-distributivnog centra za hranu Grada Zagreba,

moli zainteresirane gospodarske subjekte – koji žele, da nam do 11.07.2022. godine, temeljem priloženog Projektnog zadatka dostave ***neobvezujuću-informativnu ponudu***, koja bi uključivala procijenjenu vrijednost nabave studije i rok isporuke studije.

U cijenu informativne-neobvezujuće ponude bez poreza na dodanu vrijednost moraju biti uračunati svi troškovi i popusti za izvršenje predmeta nabave.

Naručitelj procjenjuje da bi primjeren rok za izradu predmetne studije za koju se ovim putem traži neobavezujuća informativna ponuda bio 30 dana od dana sklapanja ugovora ili izdavanja narudžbenice.

Obzirom da je intencija naručitelja u ovome istraživanju tržišta utvrđivanje procijenjene vrijednosti izrade Studije, molimo Vas da u priloženi troškovnik upišete procijenjenu vrijednost izrade Studije. Molimo zainteresirane gospodarske subjekte da svoje informativne-neobvezujuće ponude, kao i sva dodatna pitanja u vezi naprijed navedenog dostavite na e-mail: trznice.info@zgh.hr